**Team DSM** (בגרמנית: **Team DSM**) היא קבוצת אופני כביש מקצוענית הולנדית-גרמנית מסבב הUCI World Tour. הקבוצה רשומה בגרמניה אך בסיסה נמצא בדוונטר שבהולנד והספונסרית הראשית שלה, "DSM", היא חברה הולנדית. הקבוצה נחשבת לאחת משתי הקבוצות הגרמניות הבכירות בענף ביחד עם בורה–הנסגרוהה. יש לה ניצחון אחד בגרנד טור, עם טום דימולן בג'ירו ד'איטליה 2017.

היסטוריה ופעילות
----------------

הקבוצה קמה בשנת 2005 תחת השם "שימאנו–ממורי" ובסיסה היה בהולנד.

בשנת 2009 ערכה את הופעת הבכורה שלו בגרנד טור כאשר התחרתה בטור דה פראנס, אך הניצחון הראשון שלה בגרנד טור הגיע ב-2011, כשמרסל קיטל ניצח את הקטע ה-7 בוואלטה אספנייה. בשנת 2012 הקבוצה שינתה את הספונסרים שלה ושמה שונה בהתאם ל-"Project 1T4i", אך באמצע העונה השם שלה שונה ל-"ארגוס–שימאנו".

בעונת 2013 הקבוצה עלתה לדרג ה-UCI World Tour. בעונת 2014 חברת השמפו הגרמנית אלפסין נכנסה כספונסרית הראשית של הקבוצה לעונת 2015 ובעקבות כך שינתה הקבוצה את בסיסה מהולנד לגרמניה.

ב-23 בינואר 2016 שישה רוכבים של הקבוצה (וורן ברגיל, ראמון סינקלדם, ג'ון דגנקולב, צ'אד האגה, פרדריק לודוויגסון ומקס ואלשייד) נפגעו על ידי מכונית במהלך אימון בספרד, כל השישה סבלו מפציעות ברמות שונות. ב-2017, תחת המותג והשם סאנווב, הקבוצה השיגה את הניצחון הראשון שלה בגרנד טור, כשטום דימולן ניצח את הג'ירו ד'איטליה. עוד באותה עונה, הקבוצה ניצחה את קטגוריית הנקודות (מייקל מת'יוס) ואת קטגוריית ההרים (וורן בארגיל) בטור דה פראנס, כשכל אחד משני הרוכבים גם ניצח בשני קטעים. באותה שנה הקבוצה גם זכתה במדליית זהב באליפות העולם בנגד השעון הקבוצתי.

בשנת 2021 עזבה חברת סאנווב, לאחר ארבעה שנים, את הקבוצה. חברת DSM, תאגיד רב-לאומי הולנדי, נכנסה כספונסר הראשי ושמה של הקבוצה שונה ל-"Team DSM", הקבוצה גם שינתה את מדיה, והחליפה את השחור-לבן שאפיין אותה שנים רבות בכחול-שחור, מהלך שגרר ביקורת על הדמיון לקבוצת סקיי ב-2015, הקבוצה גם החליפה מאופני סרוולו לאופני סקוט. באותה העונה עשתה הקבוצה את אחת מהחתמותיה הבולטות בעונות האחרונת כשהחתימה את רומן בארדה מ-AG2R La Mondiale, שסיים בעבר במקום השני והשלישי בטור דה פראנס 2017 ו-2016 בהתאמה. אך היא איבדה את מארק הירשי, לאחר שביטלה לו את החוזה, למרות שהיה חתום עד לסוף עונת 2021 וכבר לקח חלק בהכנות לעונה זו, כנראה בשל העובדה שכבר סיכם עם קבוצה אחרת ל-2022, החליטה DSM שלא ירכוב אצלה גם ב-2021.

סגל הקבוצה
----------

 פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. הסיבה היא סגל הקבוצה מעודכן לשנת 2022.

* הולנדהולנד תיימן ארנסמן
* גרמניהגרמניה ניקיאס ארנדט
* צרפתצרפת רומן בארדה
* בלגיהבלגיה טיש בנוט
* הולנדהולנד קייס בול
* גרמניהגרמניה ג'ון דגנקולב
* גרמניהגרמניה מרקו ברנר
* צרפתצרפת רומיין קומבוד
* איטליהאיטליה אלברטו דאיינזה
* גרמניהגרמניה ניקו דנז
* בריטניהבריטניה מארק דונובן
* הולנדהולנד נילס אקוך
* אוסטריהאוסטריה פליקס גאל
* אוסטרליהאוסטרליה כריס המילטון
* גרמניהגרמניה לאון היינשקה
* דנמרקדנמרק יונאס הווידברג
* דנמרקדנמרק סורן קראג אנדרסן
* דנמרקדנמרק אסביורן קראג אנדרסן
* נורווגיהנורווגיה אנדראס לקנסונד
* גרמניהגרמניה ניקלס מארקל
* הולנדהולנד טים נברמן
* הולנדהולנד יוריס ניווונהויס
* דנמרקדנמרק קספר פדרסן
* דנמרקדנמרק פרדריק רודנברג
* גרמניהגרמניה פלוריאן סטורק
* גרמניהגרמניה יאשה סוטרלין
* הולנדהולנד מרטיין תוסבלד
* בלגיהבלגיה הנרי ואנדנאביל
* ארצות הבריתארצות הברית קווין ורמיירקה
* אוסטרליהאוסטרליה סם וולספורד

קישורים חיצוניים
----------------

ויקישיתוף מדיה וקבצים בנושא **Team DSM** בוויקישיתוף
* 

* אתר האינטרנט הרשמי של Team DSM (באנגלית)
* Team DSM, ברשת החברתית פייסבוק

* Team DSM, ברשת החברתית טוויטר

* Team DSM, ברשת החברתית אינסטגרם

* Team DSM, סרטונים בערוץ היוטיוב

הערות שוליים
------------

1. ↑  Giant-Alpecin riders in hospital after car collision in Spain, BBC.com
2. ↑  Sunweb changes to Team DSM for 2021 with arrival of new backers, VeloNews.com
3. ↑  Romain Bardet joins Sunweb on two-year contract, cyclingnews.com
4. ↑  Team DSM has reached a settlement agreement with Marc Hirschi, team-dsm.com